ג'י. איי. ג'ו

ג'י. איי. ג'ו (באנגלית: G.I. Joe) היא סדרת דמויות אקשן המיוצרת על ידי חברת הסברו (Hasbro) בארצות הברית, ונמכרת בעיצובים שונים משנות ה-60 של המאה ה-20 ועד היום בארצות הברית ובמדינות רבות בעולם. על בסיס קו צעצועים זה נוצרו לאורך השנים סדרות קומיקס, סדרות אנימציה וסרטי קולנוע. בישראל מוכר בעיקר קו הצעצועים של הסדרה משנות השמונים תחת השם "כוח המחץ".

 היסטוריה של קו הצעצועים 
את הרעיון הגה סטנלי וסטון בהשראת ההצלחה העצומה לה זכו בובות הברבי בקרב בנות. וסטון החליט ליצור קו צעצועים דומה המיועד לבנים. יצרנית הצעצועים הסברו ראתה את הפוטנציאל הגלום ברעיון זה החליטה לשווק את קו הצעצועים. השם "GI Joe" ניתן לקו הצעצועים בהשראת סרט המלחמה מ-1945 "Story of G.I. Joe" . ב-2 בפברואר 1964 יצא לשווקים קו הצעצועים הראשון של "GI Joe" עם ארבע דמויות בגודל  בהשראת המראה של החיילים האמריקנים ממלחמת העולם השנייה.

מקור השם  בראשי התיבות Government Issue, כלומר "מונפק על ידי הממשלה", המקבילות לעגה הצבאית "שין כף" - שימוש כללי. ראשי תיבות אלו מוטבעים על פריטים צבאיים רבים, ומסמלים פריט צבאי חסר ייחוד שניתן להחליפו בפריט אחר מאותו סוג בלי להרגיש בהבדל. השימוש בראשי התיבות .G.I ככינוי לחייל התפשט, ועם הזמן איבד את המשמעות המזלזלת, כך שכאשר חזרו המוני חיילים אמריקאים הביתה בתום מלחמת העולם השנייה ונחקק "חוק החיילים המשוחררים" שהסדיר הנחות והטבות שונות לחיילים המשוחררים (למשל, בחינוך ובדיור), זכה חוק זה לכינוי "G.I. Bill" (כלומר "חוק ה-.G.I").

לאורך השנים עבר קו הצעצועים שינויים רבים. לדוגמה, בעקבות מלחמת וייטנאם חלה צניחה בפופולריות שלו, והסברו שינתה אותו לעיצוב פחות מיליטריסטי ויותר מבוסס פנטזיה, וחיילי ה"GI Joe" שיוצרו במהלך שנות השבעים נלחמים בפולשים מהחלל.

בעקבות העלייה המשמעותית במחירי הנפט בסוף שנות ה-70 של המאה ה-20, עסקים רבים נאלצו לחפש דרכים חדשות לחסוך בעלויות - ובובות הג'י. איי. ג'ו הוקטנו בהדרגה.

בשנות ה-80 של המאה ה-20 פותח קו צעצועים חדש, בשיתוף פעולה עם חברת הקומיקס מארוול קומיקס, בשם "G.I. Joe: A Real American Hero" ושווק בישראל תחת השם "כח המחץ". הבובות הפכו ליחידת עילית של לוחמי קומנדו מארצות הברית וברית נאט"ו שנלחמת בארגון טרור בינלאומי בשם "קוברה" המנסה להשתלט על העולם. קו צעצועים זה הכיל מעל ל-500 דמויות שונות ו-250 כלי רכב, ואבזרים נלווים. לצורך קידום המכירות של קו צעצועים זה הופקו סדרה מצוירת, סרט אנימציה וסדרת קומיקס שיצאו לשווקים במקביל לקו הצעצועים.

בין השנים 2005 עד 2007 שיווקה הסברו קו צעצועים חדש בשם "GI Joe: Sigma 6". לצורך קידום המכירות של קו צעצועים זה הופקה גם סדרת אנימציה ששודרה במקביל לשיווק קו הצעצועים.

סדרות טלוויזיה וסרטים

 סדרות וסרטי אנימציה 

 G.I. Joe: A Real American Hero (הופקה בין השנים 1983–1987) - המיני-סדרה המקורית וסדרת האנימציה הראשונה בזיכיון אשר הופקו על ידי מארוול קומיקס ואולפני האנימציה Sunbow Productions. זוהי הסדרה היחידה בזיכיון ששודרה בישראל.
 G.I. Joe: The Movie (הופק בשנת 1987) - סרט אנימציה באורך מלא שהופק בעקבות הצלחת סדרת האנימציה הראשונה בזיכיון.
 G.I. Joe: A Real American Hero (הופקה בין השנים 1989–1992) - גרסה מחודשת לסדרה המקורית שנוצרה באולפני DIC Animation וזכתה לעיצוב מחודש של הדמויות ולסגנון אנימציה שונה לגמרי. הסדר מעולם לא שודרה מעולם בישראל.
 Sgt. Savage and the Screaming Eagles (הופק בשנת 1994) - סרט אנימציה באורך מלא.
 G.I. Joe Extreme (הופקה בין השנים 1995–1997) - גרסה מחודשת לסדרה המקורית שזכתה לעיצוב מחודש של הדמויות ולסגנון אנימציה שונה לגמרי. סדרת המשך זו מעולם לא שודרה בישראל.
 G.I. Joe: Spy Troops (הופק בשנת 2003) - סרט אנימציה תלת-ממדי באורך מלא שהתבסס על הדמויות מהגרסה המקורית של הסדרה.
 G.I. Joe: Valor vs. Venom (הופק בשנת 2004) - סרט אנימציה באורך מלא שהיוו סרט המשך לסרט "G.I. Joe: Spy Troops" ואשר הופק בעקבות הצלחת הסרט הקודם.
 G.I. Joe: Sigma 6 (הופקה בין השנים 2005–2006) - אתחול של סדרת האנימציה המקורית שנוצרה בסגנון אנימה אשר הופקה באולפני האנימציה "GONZO". סדרת המשך זו מעולם לא שודרה בישראל.
 G.I. Joe: Resolute (עלתה לשידור במהלך 2009) - מיני סדרה אפלה יותר המיועדת לקהל יעד מבוגר יותר.

 סרטי לייב אקשן 

 ג'י איי ג'ו: כוח המחץ (יצא לאקרנים ב-2009) - עיבוד הלייב אקשן הקולנועי הראשון של הזיכיון בבימויו של סטיבן זומרס.
 ג'י איי ג'ו: סוגרים חשבון (יצא לאקרנים ב-2013) - סרט ההמשך בבימויו של ג'ון מ. צ'ו.
 ג'י איי ג'ו: עיני נחש (יצא לאקרנים ב-2021) - סרט הספין-אוף שמתמקד בדמות עיני נחש.

עלילת הסדרות והסרטים
A Real American Hero (בין השנים 1983 - 1987) 

הסדרה המצוירת החלה כמיני-סדרה שהופקה על ידי מארוול קומיקס ו-Sunbow Productions בעקבות ההצלחה של קו הצעצועים של הסברו. בעקבות הצלחתן של שתי המיני-סדרות הראשונות, הוחלט להפיק את סדרת האנימציה שעלתה לראשונה לשידור בארצות הברית ב-16 בספטמבר 1985. סדרת האנימציה המשיכה את עלילת המיני-סדרות. פרקי הסדרה התמקדו לרוב במאמצים של כח המחץ לסכל את תוכניותיהם הזדוניות של ארגון קוברה.
משום שהסדרה נוצרה במקור על מנת למכור את קו הצעצועים, כל פרק התמקד באחת הדמויות של "כוח המחץ", וכמעט כל אחת מהדמויות זכתה לפרק שהתמקד בה. עלילת סדרת האנימציה התבססה באופן רופף על עלילת סדרת הקומיקס של מארוול.

 G.I. Joe: The Movie (בשנת 1987) 
ארגון קוברה מתכנן הפעם להשתלט על העולם באמצעות נבגים קטלניים אותם הוא מתכנן לשחרר אל תוך האטמוספירה של כדור הארץ. על מנת לבצע זאת, הארגון חייב להשיג משדר אנרגיה מיוחד. כח המחץ נלחמים בקוברה על מנת למנוע מהם להוציא את תוכניתם הזדונית לפועל.

 G.I. Joe: A Real American Hero (בין השנים 1989 - 1992) 

 G.I. Joe: Spy Troops (בשנת 2003) 

 G.I. Joe: Valor vs. Venom (בשנת 2004) 

 G.I. Joe: Sigma 6 (בין השנים 2005 - 2006) 
עלילת הסדרה ממשיכה באופן ישיר את עלילת שני סרטי התלת מימד בזיכיון מהשנים 2003 ו-2004 (G.I. Joe: Spy Troops ו-G.I. Joe: Valor vs. Venom), ומתרחשת בשלהי המאה ה-21. אחרי המתקפה גדולה מצד קוברה על מפקדת כוח המחץ, היחידה מחליטה לנקום. הם מצטיידים בחליפות סיגמא מיוחדות, שמספקות הגנה מלאה מפני רובי הלייזר של קוברה.

 ג'י איי ג'ו: כוח המחץ (בשנת 2009) 

עלילת הסרט מתרחשת עשר שנים בעתיד. הסרט מציג את האירועים שקדמו להקמת יחידת "כח המחץ" והקמת ארגון קוברה. עלילת הסרט מתרחשת בין השאר באזור הארקטי, פריז, מוסקבה, וושינגטון די. סי., אוסטרליה וסהרה.

 G.I. Joe: Resolute (בשנת 2009) 
סדרה מצוירת שפרקיה הראשונים שודרו באינטרנט באתר Adult Swim Video ב-18 באפריל 2009. הפרקים באורך 5 דקות ומיועדים לצופים מבוגרים יותר.

 ג'י איי ג'ו: סוגרים חשבון (בשנת 2013) 

 ג'י איי ג'ו: עיני נחש (בשנת 2021) 

 ראו גם 
G.I. Joe

 קישורים חיצוניים 


 האתר הרשמי של כח המחץ

 ארבע המיני-סדרות (IMDb):

 חמש סדרות הטלוויזיה (IMDb):

 חמשת הסרטים (IMDb):

*
קטגוריה:צעצועים
קטגוריה:מותגים